उस दिन वह घर नहीं लौटा। दोपहर तक प्रतीक्षा के बाद तलाश शुरू हुई। पूरा मालरोड और आसपास की सड़कों, पार्कों और कोठियों की खाली जमीन नापी गई। दोपहर के बाद पुलिस में भी चर्चा दर्ज हुई और सघन तलाश चली। मगर कहीं भी उसका कोई सुराग नहीं मिला। दोस्त वीएन राय उन दिनों हरियाणा के वरिष्ठ पुलिस अधिकारी थे। मगर दीपक की तलाश के सारे पुलिसिया प्रयास भी विफल रहे। देश भर में फैले प्रशंसकों, मित्रों से संपर्क के अलावा उन केंद्रों को भी छाना गया, जो दीपक के प्रिय स्थल थे। मसलन, ऋषिकेश, शिमला और दिल्ली। मगर पिछले दस वर्ष से इस लेखक के बारे में कुछ भी पता नहीं चल पाया।